CELEX: 62012CN0158
Language: mt
Date: 2012-03-30 00:00:00
Title: Kawża C-158/12: Rikors ippreżentat fit- 30 ta’ Marzu 2012 — Il-Kummissjoni Ewropea vs L-Irlanda

16.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/18
            
         Rikors ippreżentat fit-30 ta’ Marzu 2012 — Il-Kummissjoni Ewropea vs L-Irlanda
   (Kawża C-158/12)
   2012/C 174/28
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: S. Petrova, K. Mifsud-Bonnici, agenti)
   
      Konvenuta: L-Irlanda
   
      Talbiet
   
   
               —
            
            
               tiddikjara li, billi ma ħarġitx il-permessi skont l-Artikoli 6 u 8 tad-Direttiva 2008/1/KE (1) jew, kif xieraq, billi ma kkunsidratx mill-ġdid, u, fejn meħtieġ, billi ma aġġornatx il-kundizzjonijiet tal-permessi, fir-rigward ta’ 13-il faċilità eżistenti għat-trobbija tal-majjali u għat-trobbija tat-tjur fl-Irlanda, u b’hekk naqset li tiżgura li dawn il-faċilitajiet eżistenti joperaw skont l-Artikoli 3, 7, 9, 10 u 13, l-Artikolu 14(1) u (b) u Artikolu 15(2) tad-Direttiva IPPC sa mhux iktar tard mit-30 ta’ Ottubru 2007, l-Irlanda naqset milli twettaq l-obbligu tagħha skont l-Artikolu 5(1) tad-Direttiva IPCC.
            
         
               —
            
            
               tikkundanna lill-Irlanda għall-ispejjeż.
            
         
      Motivi u argumenti prinċipali
   
   Skont l-Artikolu 5(1) tad-Direttiva IPPC, l-Istati Membri kienu obbligati li jiżguraw li l-awtoritajiet kompetenti tagħhom jew joħorġu l-permessi skont l-Artikoli 6 u 8 jew, kif xieraq, jerġgħu jikkunsidraw u, fejn meħtieġ, jaġġornaw il-kundizzjonijiet tal-permess eżistenti sa mhux iktar tard mit-30 ta’ Ottubru 2007.
   Mill-informazzjoni disponibbli, il-Kummissjoni tikkonkludi li l-faċilitajiet eżistenti għat-trobbija tal-majjali u għat-trobbija tat-tjur fl-Irlanda għadhom joperaw mingħajr ebda permess IPPC u għalhekk il-Kummissjoni tikkonkludi li l-Irlanda naqset mill-obbligi tagħha taħt l-Artikolu 5(1) tad-Direttiva.
   
      (1)  Direttiva 2008/1/KE tal-Parlament Ewropew u tal-Kunsill, tal-15 ta’ Jannar 2008, dwar il-prevenzjoni u l-kontroll integrati tat-tniġġiż
   ĠU L 24, p. 8.